Элвин Грей салмыш булган?

	Уфада Элвин Грей үзе булганмы, әллә двойнигымы - Яңа ел бәйрәмнәрендә исерек килеш күргәннәр. “Дусты белән кибеттән салмыш көе чыгып килә иде”, - дип яза артистның бер фанаты социаль челтәрдә. Икенче берәү Радикның гомергә дә алай йөрмәвен, артистка ошаган кешенең Уфада яшәвен белә икән. 	 Ул кешенең исеме Денис булып, бер тамчы су кебек Элвин Грейга охшаган икән. Җитмәсә прическасын да Радикныкы төсле итеп ясата ди. Танылган кешеләрнең двойниклары булу гаҗәп түгел, Америкада хәтта пластик операцияләр ясатып йолдызларга охшарга тырышалар. Элвин Грейның исерткеч эчемлекләр яратмавын һәркем белә, ул булмагандыр, дип яза "Шәһри Чаллы".
  
	---	
Матбугат.ру

	№ --- | 13.01.2017	


